ריצ'רד רוג'רס (מלחין)

ריצ'רד צ'ארלס רוג'רס (אנגלית: Richard Charles Rodgers; ‏ 28 ביוני 1902 - 30 בדצמבר 1979) היה מלחין יהודי-אמריקאי, שכתב מוזיקה ל-43 מחזות זמר בברודוויי (19 מתוכם עובדו לקולנוע) וליותר מ-1,000 שירים. רובם עם שותפיו הפזמונאים לורנץ הארט ואוסקר המרשטיין. בכך היה לאחת הדמויות החשובות בעיצוב ספר השירים האמריקאי הגדול. הוא אחד משני האישים הבודדים שזכו בפרס אוסקר, פרס טוני, פרס גראמי, פרס אמי ופרס פוליצר (השני הוא המלחין מרווין האמליש). רוג'רס נולד למשפחה יהודית אמידה ברובע קווינס בניו יורק. אביו היה רופא, שאינגלז את שם משפחתו מ"אברהמס " ל"רוג'רס" על מנת שיישמע אמריקאי אף יותר. משפחתו ביקרה עמו באופרטות ומחזות זמר וכך נחשף לתרבות ובידור ניו-יורקיים מגיל צעיר. הוא למד נגינה בפסנתר החל מגיל שש והלחין שירים כבר כנער. החל מ-1919 למד באוניברסיטת קולומביה, שם פגש באוסקר המרשטיין ולורנץ הארט, אשר למדו בשנה מתקדמת יותר באותה אוניברסיטה. בשנת 1921 עבר ללמוד ב"מכון למוזיקה אמנותית" (שלימים נקרא בית הספר ג'וליארד). ערך מורחב – רוג'רס והארט רוג'רס שיתף פעולה עם הפזמונאי לורנץ הארט משנת 1919 תחילה כצמד כותבי שירים בסמטת טין פאן ולאחר מכן גם ככותבי מחזות זמר. הם כתבו יחדיו 28 מחזות הזמר מצליחים שהוצגו בברודוויי וכ-500 שירים. בשנות השלושים, עקב המשבר אליו נקלעה ברודוויי עברו רוג'רס והארט להוליווד בה כתבו שירים לסרטים מוזיקליים. ב-1935 חזרו לברודוויי וכתבו מחזמר בכל שנה. שיתוף הפעולה בין השניים נפסק עקב שקיעתו של הארט באלכוהוליזם. ב-1943, עוד לפני מותו של הארט, שיתף רוג'רס פעולה עם אוסקר המרשטיין בכתיבת המחזמר "אוקלהומה!". הארט נפטר בהמשך אותה שנה. רבים מהשירים שחיברו הפכו לסטנדרטי ג'אז, בהם Blue Moon, I Wish I Were in Love Again, My Favorite things, The Lady is a Tramp, Bewitched, Bothered and Bewilderedו-?Have You Met Miss Jones. ערך מורחב – רוג'רס והמרשטיין שיתוף הפעולה השני של רוג'רס במהלך הקריירה שלו היה עם אוסקר המרשטיין. הם התפרסמו בזכות מחזות הזמר המצליחים שכתבו ושהוצגו בברודוויי בשנות הארבעים והחמישים, מחזות שהיו להצלחה יוצאת דופן, ביניהם: "אוקלהומה!", "קרוסל", "דרום פסיפיק", "המלך ואני" "שירת תוף הפרח", ו"צלילי המוזיקה". השניים זכו ביחד ב-34 פרסי טוני (פרסי התיאטרון האמריקני), חמישה עשר פרסי אוסקר, שני פרסי פוליצר, שני פרסי גראמי (פרסי המוזיקה האמריקנית) ושני פרסי אמי. הם כתבו תשעה מחזות זמר וסרט מוזיקלי אחד, "יריד המדינה" (באנגלית: "State Fair"). כמפיקים הביאו השניים לבמה את המחזמר "אנני אוקלי אשת לפידות". שותפותם נמשכה למעלה מעשרים שנה, עד למותו של המרשטיין ב-1960. לאחר מותו של המרשטיין ב-1960 כתב רוג'רס מילים ולחן למחזה "ללא מיתרים" (No Strings) שזכה לשני פרסי טוני. לאחר מכן שיתף פעולה עם התמלילן, תלמידו של המרשטיין, סטיבן סונדהיים ואחרים. הוא נפטר בן 77, לאחר ששרד את מחלת סרטן הלסת, התקף לב וניתוח להסרת מיתרי הקול (laryngectomy). רוג'רס נשא לאשה את דורותי בל פיינר בשנת 1930, בתם מרי היא סופרת ילדים. Secrest, Meryle, Somewhere for me: a biography of Richard Rodgers (2002), Hal Leonard Corporation, ISBN 1557835810 Marx, Samuel, and Jan Clayton. Rodgers & Hart: Bewitched, Bothered, and Bedeviled : an Anecdotal Account'. New York: Putnam, 1976. Block, Geoffrey Holden, The Richard Rodgers reader (2002), Oxford University Press US, ISBN 0195139542 Denison, Chuck, 'The Great American Songbook: Stories of the Standards (2004), Author's Choice Publishing, ISBN 1931741425 Everett, William and Laird, Paul, The Cambridge Companion to the Musical (2008), Cambridge University Press, ISBN 0521862388 Green, Stanley, The world of musical comedy (1984, 4th Edition), Da Capo Press, ISBN 0306802074 William Hyland, Richard Rodgers (1998), New Haven: Yale University Press. מדיה וקבצים בנושא ריצ'רד רוג'רס בוויקישיתוף ריצ'רד רוג'רס, במסד הנתונים הקולנועיים IMDb (באנגלית) ריצ'רד רוג'רס, באתר אפל מיוזיק (באנגלית) ריצ'רד רוג'רס, באתר ספוטיפיי ריצ'רד רוג'רס, באתר AllMusic (באנגלית) ריצ'רד רוג'רס, באתר MusicBrainz (באנגלית) ריצ'רד רוג'רס, באתר Discogs (באנגלית) ריצ'רד רוג'רס, באתר Genius ריצ'רד רוג'רס, דף שער בספרייה הלאומית ריצ'רד רוג'רס, באתר SecondHandSongs ביוגרפיה של רוג'רס באתר המאסטרים האמריקאים הגדולים (באנגלית) ריצ'רד רוג'רס במסד הנתונים IBDB (באנגלית) ארגון רוג'רס והמרשטיין (באנגלית) ריצ'רד רוג'רס, באתר "Find a Grave" (באנגלית) ריצ'רד רוג'רס, באתר אנציקלופדיה בריטניקה (באנגלית) Alden Whitman, Richard Rodgers Is Dead at Age 77; Broadway's Renowned Composer, הניו יורק טיימס, December 31, 1979